b'\n_START_ARTICLE_\n40 Trips Around the Sun\n_START_SECTION_\nKriti\xc4\x8dni sprejem\n_START_PARAGRAPH_\nPeter Podbre\xc5\xbenik, glasbeni kritik spletnega portala Rockline je v recenziji poudaril, da je "manj laskava podrobnost te kompilacije ta, da \xc5\xa1e zdale\xc4\x8d ne vsebuje del iz vseh obdobij Toto zgodovine, temve\xc4\x8d \'samo\' nekatera najbolj priljubljena dela, ustvarjena v obdobju med letoma 1978 in 1993." Dejal je, da je razlog verjetno ta, da se zalo\xc5\xbebi Columbia Records ni dalo ukvarjati z dovoljenji za izdajo posnetkov skupine, ki so iz\xc5\xa1li pri zalo\xc5\xbebi Frontiers Records in so zato v kompilacijo vklju\xc4\x8dili le posnetke, posnete pod njihovim okriljem. O novih treh skladbah je dejal, da so "vse tri skladbe, \xc5\xa1e posebno\xc2\xa0\xc2\xbbSpanish Sea\xc2\xab, na pri\xc4\x8dakovani, visoki kakovostni ravni." Na koncu je \xc5\xa1e zapisal, da so nove tri skladbe "nadvse lepa popotnica za morebitni bodo\xc4\x8di studijski projekt."'